
<<ทางลัดสู่จุดรวมพล>>

     ตรงข้ามมหาวิทยาลัยสุโขทัย ในเมืองทองธานี ซอยบอนด์สตรีท ตรงข้ามวัดผาสุก ครับ

<<ผู้กองบรรยายภารกิจก่อนปฎิบัติการ>>

     ขนมปั้นสิบ หรือแป้งสิบ คือขนมที่ทำมาจากแป้งข้าวเจ้าผสมสาลี (อันนี้แล้วแต่สูตร แต่ละท่านนะจ๊ะ) ใช้แป้งห่อใส่ไส้ แล้วม้วนบิดริมแป้งตรงที่ประกบกันให้เป็นลายเกลียว ซึ่งตามสูตรโบราณอาจจะจับจีบประมาณ 10 เพื่อให้เกิดความสวยงาม ซึ่งอาจเป็นที่มาของชื่อดังกล่าวก็ว่าได้ จากนั้นนำไปนึ่งหรือทอด คุณยายผู้เชี่ยวชาญท่านหนึ่งได้กล่าวไว้ 555+ ส่วนปั้นขลิบ ไม่รู้เอามาจากไหน อาจจะเพี้ยนมาก็เป็นได้ ซึ่งฟังๆแล้วหนุ่มๆอย่าง น้อง GB รู้สึกเสียวๆไงไม่รู้ ไอ้ขลิบๆอะไรเนี้ย 555+

      สำหรับร้านของแม่วิมลนั้น ยืนยงคงกระพันมานานกว่า 15 ปี โดยเริ่มตั้งแต่ปี 2542 จากเดิมเป็นธุรกิจของคุณแม่ ก็สืบทอดสูตร ขยับขยายบริหารงานเข้าสู่รุ่นที่ 2 และยังคงตั้งชื่อร้านตามชื่อของคุณแม่ เพื่อระลึกถึงและเป็นสิริมงคล สาขาเริ่มต้นที่แถวตลาดลุงเพิ่ม หลังการบินไทย แล้วก็โด่งดังจนหลายๆสำนักมาทำข่าวและขยายสาขาต่างๆตามมาอีกมากโข เช่น สาขาคลองหลวง, สาขาหน้ามสธ. และสาขาเมืองทอง หน้าวัดผาสุกที่เราได้มาเยี่ยมเยียนกันในวันนี้ เป็นต้นจ๊ะ (มีคนถามว่า ร้านเค้าไม่สบายอะไร ทำไมต้องมาเยี่ยมค่ะ 555+) 

     ในร้านไม่เพียงแค่ขนมปั้นสิบอย่างเดียว ที่ทานเพียวๆกันได้หลายขนาดทั้งเล็ก กลาง ใหญ่ แต่ยังจำหน่าย คุกกี้, คุกกี้สิงคโปร์, ทาร์ต, ปังกรอบ, ชีสธัญพืช, ดอกลำดวน, พายสับปะรด, รังไหม, ขนมผิง, ทองม้วน, ขนมเกลียว, ข้าวแต๋น, กรอบแก้วและอื่นๆอีกมากมายเลยจ๊ะ โดยภายในร้านจะมีการทำกันสดๆให้เห็นกันด้วย ชนิดที่ว่าปั้นใส่ไส้ ทอดกันจะๆ ให้ผงะน้ำมันท่วมกันเลยทีเดียว 555+ โดยหากซื้อครบ 100 แล้วกด Like รับส่วนลดไปเลย 5 %  จ๊ะ เราหยิบๆเลือกหาตัวที่น่าสนใจ เอากลับบ้านไปวัดใจกันหน่อยจ๊ะ

<<เป้าหมายที่เข้าโจมตี >>

     - ทาร์ทช็อกโกแลต (50 บาท) ????????????????: ทาร์ทอันน้อยคล้ายขนมทินนี่ ของโปรดเรา 555+ ตรงกลางหยอดช็อกโกแลต เข้มข้น เหนียวนุ่ม หนึบๆ หอมใช้ได้ ไม่แป้ง เข้ากับเนื้อแป้งที่กรอบ แข็งนอก แน่นใน ไม่ร่วนมาก เนื้อกำลังดี หอมเนย เด็ดไม่เบาครับ

     - ทาร์ทแยม (35 บาท) ????????????: ในกล่องบรรจุหนาแน่นพองามตา หยอดตรงกลางหน้าตาเหมือนแยม (ก็แยมไงค่ะพี่ ชื่อขนมเค้าก็บอกอยู่ 555+) แยมบลูเบอร์รี่และสตรอเบอร์รี่สีสวย ออกหนึบๆ เหนียวๆ ไม่แป้งมาก ได้กลิ่นหอม หวาน กำลังดี ดูเข้ากันดีกับแป้งด้านนอกที่กรอบ ร่วนพอเหมาะๆ หวานพอดี ดีใช้ได้เลยจ๊ะ

     - ปั้นสิบ (ถุงเล็ก 40 บาท) ????????????: แป้งด้านนอกสีน้ำตาลออกเข้ม กรอบกรุบๆ ไม่เหนียว ชิ้นแป้งไม่หนามาก ไม่อมน้ำมันพอดีๆ ประคับประคองไส้ปลาที่ยัดมาแบบแน่นๆเยี่ยม เนื้อเหนียว ออกเค็ม หวาน รสจัดพอสมควร ทานมากๆมีหิวน้ำ 555+ เด็ดพอใช้ได้ครับ

<<แบ่งรางวัลค่าหัวที่ไล่ล่ามา>>

     >รสชาติ – 3.75/5 : ปั้นสิบโดดเด่นไม่เบา ด้วยไส้ที่เข้มข้น หอม หวานกำลังดี ไม่เค็มจนเกินไป แป้งดูเด่นทั้งตัวปั้นสิบและทาร์ท สะท้อนถึงวัตถุดิบที่ดี เกิดรสสัมผัสดีใช้ได้ครับ รสเข้มข้น จัดจ้านพอประมาณ ความหอมดีพอใช้ได้ หน้าตาน่าทานดี แต่สำหรับเราแล้ว เรามุ่งหวังปั้นสิบ เด็ดดวงกว่านี้ และเรากลับติดใจทาร์ทมากกว่าซะงั้น 555+ ด้วยความเคารพ ...

     >ราคา – 4/5 : คบหากันได้ ฉันมิตรสนิท คุณภาพขนมน่าสนใจไม่น้อย แม้เมนูจะดูง่ายๆ แต่ทานแล้วรู้สึกได้ถึงคุณภาพ ปริมาณก็ดูสมเหตุผลพอสมควร แม้ทานๆแล้ว ทาร์ทช่างหมดรวดเร็วเหลือเกิน 555+ รวมๆแล้วน้อง GB ก็พึงพอใจในระดับนึงเลยจ๊ะ

     >บรรยากาศ – 3.75/5 : ร้านใหญ่โตและกว้างขวางดีพอใช้ได้เลยครับ ดูสะอาดสะอ้านดีเลย วางขนมไว้เพียบๆเลย เลือกหาจับจ่ายง่าย ราคาชัดเจนดี แถมมีขนมในลิ้นชักล่างอีก 555+ พร้อมมีเคาร์เตอร์ทำปั้นสิบโชว์ดูเก๋ๆ น่าสนในดี ตกแต่งแบบเรียบๆ แอร์เย็นสบายๆดีครับ

     >บริการ – 3.5/5 : พนักงานต้อนรับขับสู้ดีใช้ได้ครับ ให้คำแนะนำดีพอใช้ได้และเชียร์แขกดีพอประมาณ ยิ้มแย้มแจ่มใสและพูดจาสุภาพดี การตระเตรียมรวดเร็วดีใช้ได้ สถานที่จอดรถค่อนข้างลำบากเล็กน้อย ใช้พื้นที่หน้าร้านประมาณ 1 คันถ้วน ฝั่งตรงข้ามหน้าวัดผาสุก จอดได้หลายคนดี แต่ข้ามถนนค่อนข้างต้องระมัดระวังพอสมควรครับ รถค่อนข้างพลุกพล่าน 

<< ท่านนายพลสดุดี ประดับยศ >>

     ราคาเบาๆ แต่คุณภาพไม่เบาเหมือนกันจ๊ะ
=================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

